סופיה סמית'

סופיה אוליביה סמית' (באנגלית: Sophia Olivia Smith; נולדה ב-10 באוגוסט 2000), היא כדורגלנית אמריקאית, שמשחקת כחלוצה בקבוצת פורטלנד ת'ורנס (אנ') בליגת הכדורגל הלאומית לנשים של ארצות הברית ובנבחרת הלאומית שלה. היא שיחקה בליגת המכללות עבור סטנפורד קרדינלס (אנ'), וזכתה איתם באליפות הלאומית בשנת 2019. בשנת 2022 סמית' נבחרה לשחקנית השנה בכדורגל נשים בארצות הברית, לאחר שזכתה עם קבוצת פורטלנד תורנס בתואר האליפות באותה שנה, ונבחרה לנבחרת העונה. היא נמנית עם סגל הנבחרת הלאומית לטורניר גביע העולם בכדורגל נשים 2023 שמתקיים באוסטרליה וניו זילנד, וכבר במשחק הראשון של הנבחרת כבשה שני שערים. סמית' נולדה בווינדזור (אנ') קולורדו למשפחת ספורטאים, ושיחקה בילדותה בקבוצות ילדים בקולורדו. זכתה בשנת 2012 עם קבוצת ארסנל קולורדו באליפות המדינה בכדורגל ילדות עד גיל 12, ושנה לאחר מכן עם אותה קבוצה באליפות המדינה עד גיל 13. בשנת 2014 חזרה על ההישג הזה עם ארסנל באליפות המדינה עד גיל 14, ובשנת 2016 באליפות עד גיל 16. בשנים 2016 ו-2017, שיחקה בנבחרות הלאומיות הצעירות של ארצות הברית עד גילאי 17 (אנ'), 18, 20 (אנ') ו-23. בשנת 2018, עם תחילת לימודיה באוניברסיטת סטנפורד, שיחקה סמית' בנבחרת הקארדינלס וסיימה איתן פעמיים כאלופת Pac-12 ואלופת NCAA, לאחר 2 עונות בלבד, ונבחרה לשחקנית ההתקפה מצטיינת לשנת 2019 בגביע המכללות, בו זכתה עם קבוצת הקארדינלס. ב-27 בנובמבר 2020, היא החלה את הקריירה שלה בנבחרת הבוגרת של ארצות הברית, במשחק מול הולנד, והפכה לשחקנית הראשונה שנולדה בשנות ה-2000 שמתחרה בנבחרת הבוגרת. סמית' נבחרה לסגל הנבחרת הלאומית של 18 שחקניות לאולימפיאדת הקיץ 2024 בצרפת. היא הבקיעה 3 שערים, לרבות זה שהעלה את הנבחרת לגמר בניצחונה בחצי הגמר על גרמניה 1:0. שחקנית השנה (אנ') לשנת 2022 השחקנית בעלת הערך הרב ביותר(אנ') לשנת 2022 השחקנית המצטיינת במשחק האליפות 2022 נבחרת העונה (אנ') 2022 שחקנית הטורניר Sud Ladie 2018 (אנ') מלכת השערים בטורניר Sud Ladies 2018 מדיה וקבצים בנושא סופיה סמית' בוויקישיתוף סופיה סמית', ברשת החברתית אקס (טוויטר) סופיה סמית', ברשת החברתית אינסטגרם סופיה סמית', באתר Soccerdonna (בגרמנית) סופיה סמית', באתר Soccerway סופיה סמית', באתר WorldFootball.net סופיה סמית', באתר FootballDatabase.eu מדובר בגביע המכללות לנשים, שהוא טורניר כדורגל מכללות אמריקאי, הנערך על ידי ה-National Collegiate Athletic Association (NCAA), וקובע את אלופת מכללות המדינה לנשים. Sophia Smith, USWNT – U.S. Soccer Official Site 2019 Women's Soccer Roster, Go Satanford Rapinoe: The Sky's the Limit for Smith, FIFA: FIFA Women's World Cup 2023 U.S. Under 18 Women's National Team – Sophia Smith, Wayback Machine Elizabeth van Blommestein, Sophia Smith makes national history for women’s soccer, The Stanfod Daily, Dec. 14, 2020 Meg Linehan, Alex Morgan Not Selected to USWNT for Paris Olympics: Full Roster for 2024 Games, The Athletic, Jun 26, 2024 Anne M. Peterson, Sophia Smith’s Extra-Time Goal Sends USWNT into the Olympic Final with a 1-0 Win over Germany, AP, August 7, 2024 Sophia Smith Voted 2022 Biosteel U.S. Soccer Female Player of the Year, Us Soccer, January 6, 2023 NWSL Editor, Portland Thorns FC Striker Sophia Smith Named 2022 NWSL Most Valuable Player, Presented by Budweiser, NWSL, October 27, 2022 Alex Azzi, Portland Thorns Win 2022 NWSL Championship, MVP Smith Scores Game Winner, NBC Sports, October 29, 2022 NWSL Editor, NWSL Announces Winners of Mastercard Best XI Awards, NWSL, October 25, 2022 Sud Ladies Cup 2018 : Les Recompenses, Sud Ladies Cup, 12 June, 2018